EXCLUSIV. Val de plecări din Digi 24. Tudor Mușat, unul dintre principalii prezentatori ai postului, părăsește televiziunea. La fel, ați câțiva reporteri, dar și editori și producători. Totodată, multe dintre contractele pe perioadă determinată nu mai sunt prelungite.

Publicitate

Detalii, în continuare:

Tudor Mușat este cea mai "sonoră" dintre plecările din Digi 24. Aseară a fost ultima emisiune 24/7 prezentată de Tudor Mușat la Digi 24.

Jurnalistul Tudor Mușat era în echipa postului de știri din martie 2014. Înainte de Digi 24, Tudor Mușat a moderat emisiuni la postul Realitatea TV.

Contactat de Paginademedia.ro, jurnalistul a confirmat plecarea.

Tudor Mușat, pentru Paginademedia.ro:

"Relatia de colaborare cu postul este bazata pe un contract de prestari servicii intre doua societati comerciale (firma mea si Digi24).

Ca atare, o forma de colaborare flexibila. Acest contract a fost bazat pe proiecte care, de-a lungul celor 5 ani, au imbracat diverse forme: "Romania 24", "24 intr-o ora", "Impartial", precum si alte proiecte editoriale punctuale.

În momentul de fata nu exista un nou proiect in care sa fiu implicat, ca atare si respectivul contract de prestari servicii dintre parti inceteaza, este suspendat.

Daca vom mai avea proiecte comune in viitor ramane de vazut.

Cred ca reputatia profesionala, tipul de jurnalism pe care il practic si imaginea mea publica au fost intotdeauna compatibile cu tinuta si stilul Digi24 de-a lungul acestor ani si pot spune ca m-am regasit pe deplin in acest parteneriat".

Carte de vizită

Tudor Mușat a absolvit Facultatea de Jurnalism și Științele Comunicării. Lucrează în audizovizual de peste 20 de ani. A intrat în presă ca reporter la Mediafax și la postul de Radio Pro FM.

A trecut la Radio Total, ca redactor de știri, în 1993, când Cornel Nistorescu abia lansase stația. A ajuns apoi director general al postului.

Timp de trei ani, între 1996 și 1999, a fost redactor și prodcător la BBC Londra.

Val de plecări cu reporteri și editori

Mai mulți reporteri părăsesc postul de televiziune. Dar și editori și producători.

Din informațiile Paginademedia.ro, pleacă Francesca Simionescu (social), Mihaela Brazdeș (social), Arina Delcea (politic) și Cristi Popa.

Alte nume care pleacă sunt George Simionescu (producător) și Andra Mitu (editor).

Contractele determinate, neprelungite. Planuri de închidere a stațiilor locale

Potrivit informațiilor Paginademedia.ro, cele mai multe dintre contractele pe perioadă determinată nu vor mai fi prelungite.

Totodată, conform acelorași surse, Digi 24 ar avea în plan închiderea stațiilor locale.

Raul Bambu

raul.bambupaginademedia.ro